Femeia a sunat singură la 112.

Ea a fost preluată de medici în costume de protecție.

O alertă de coronavirus a fost lansată duminică seară în Buzău. O femeie întoarsă recent din Italia a sunat la 112 și a anunțat că a fost în contact cu o persoană care e suspectă de coronavirus.

Incidentul s-a consumat în parcarea unui supermarket din Buzău. O femeie a sunat la numărul de urgență și a anunțat că s-a întors din Italia, unde a fost în contact cu o persoană suspectă de coronavirus.

Buzoianca a explicat că în Peninsulă, împreună cu o altă femeie, a îngrijit un bătrân, spune ebuzau.ro. Ea a spus că duminică, în timp ce era în autocarul care o aducea acasă, a fost sunată și informată că a sa colegă ar fi fost spitalizată cu suspiciune de coronavirus.